TACC บวก 2.02% คาดกำไร Q4/59 ทำสถิติสูงสุดใหม่
TACC บวก 2.02% ราคาสูงสุดในรอบเกือบ 1 เดือน ล่าสุด ณ เวลา 15.21 น. อยู่ที่ 10.10 บาท บวก 0.20 บาท หรือ 2.02% สูงสุด 10.40 บาท ต่ำสุด 10.00 บาท ด้วยมูลค่าซื้อขาย 280.35 ล้านบาท โบรกฯ แนะ “ซื้อ” ชูเป้า 12.30 บาท คาดกำไร Q4/59 ทำสถิติสูงสุดใหม่ 
7 ธ.ค. 2559

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC โดย ล่าสุด ณ เวลา 15.21 น. อยู่ที่ 10.10 บาท บวก 0.20 บาท หรือ 2.02% สูงสุด 10.40 บาท ต่ำสุด 10.00 บาท ด้วยมูลค่าซื้อขาย 280.35 ล้านบาท ขณะที่ดัชนีตลาดหุ้นไทยโดยรวมบวก 0.24%

ด้านบล.บัวหลวง ระบุในบทวิเคราะห์ แนะ “ซื้อ” TACC ด้วยราคาเป้ามหายที่ 12.30 บาท หลังจากคาดกำไรในไตรมาส 4/59 จะสามารถทำสถิติใหม่สูงสุด เนื่องจากบริษัทมีรายได้ช่องทางใหม่ที่เข้ามาสนับสนุน ทั้งโดนัทญี่ปุ่น อะสไมลล์ ที่มีกระแสตอบรับค่อนข้างดี